
Μετά από τη συνεδρίαση του ΔΣ του ΕΦΚΑ, τη Πέμπτη 30 Μαρτίου 2017,έγινε δεκτό το αίτημα της Συμβουλευτικής Επιτροπής Επιστημόνων, μετά από εισήγηση του προέδρου της Κωνσταντίνου Μακέδου, σχετικά με την παράταση μέχρι 30.6.2017 των προθεσμιών καταβολής των ασφαλιστικών εισφορών των Διπλωματούχων Μηχανικών που αφορούν το Β΄ εξάμηνο 2016 λόγω της δυσχερούς οικονομικής κατάστασης που βρίσκεται το σύνολο σχεδόν των συναδέλφων. Σημειώνεται πως την παράταση των προθεσμιών καταβολής των ασφαλιστικών εισφορών των διπλωματούχων μηχανικών είχε ζητήσει με επιστολή του προς τον ΕΦΚΑ και ο Πρόεδρος του ΤΕΕ Γιώργος Στασινός.
Σύμφωνα με τη σχετική απόφαση του ΔΣ του ΕΦΚΑ, δίδεται παράταση πληρωμής των ασφαλιστικών εισφορών του έτους 2016 ως και τις 30/6/2017 για όλους τους ασφαλισμένους του πρώην ΕΤΑΑ, άνευ προσαυξήσεων εκπροθέσμου και με παράλληλη διατήρηση των διακανονισμών, της ασφαλιστικής ικανότητας και ενημερότητας των υπόχρεων.
Όσον αφορά την καταβολή των τρεχουσών ασφαλιστικών εισφορών για τους μήνες Ιανουάριο-Φεβρουάριο 2017, παρά τα αιτήματα των επιστημονικών φορέων της χώρας και τις αποφάσεις της Συμβουλευτικής Επιτροπής Επιστημόνων του ΕΦΚΑ, δεν υπήρξε απόφαση από το ΔΣ του ΕΦΚΑ στη σημερινή συνεδρίαση του
